**KRITERIJI OCJENJIVANJA IZ PRIRODE I BIOLOGIJE**

|  |  |  |  |
| --- | --- | --- | --- |
| **ELEMENTI OCJENJIVANJA**  **OCJENA** | **USVOJENOST,RAZUMIJEVANJE I PRIMJENA PROGRAMSKIH SADRŽAJA** | **PRAKTIČNI RAD** | **ODNOS PREMA**  **PRIRODI**  **I BIOLOGIJI** |
| **NEDOVOLJAN (1)** | * Učenik ne prepoznaje temeljne pojmove ili ih samo može nabrojati. Ne pokazuje razumijevanje sadržaja niti uz pomoć nastavnika i nije ga u stanju samostalno reproducirati. * Na pitanja ne odgovara ili odgovara nejasno, ne poznaje osnovne ključne pojmove. * Slike ili tablične podatke ne povezuje i ne može ih interpretirati. * Ne razlikuje pojmove i odnose. | * Nema razvijene radne navike, nezainteresiran, odbija suradnju i pomoć, ponekad ometa nastavu. * Često ne nosi pribor ili ne vodi bilješke. | * Ne pokazuje interesa ni nakon poticaja. * Nije razvijen ili nije dovoljno razvijen pozitivan odnos prema prirodi, okolišu ili vlastitom tijelu. |
| **DOVOLJAN (2)** | * Učenik reproducira i prepoznaje temeljne pojmove. Razumije sadržaj, ali ga ne zna primijeniti niti obrazložiti koristeći zadane primjere. Poznaje osnovne ključne pojmove, ali često griješi prilikom samostalnog interpretiranja. Prepoznaje podatke na slikama ali ih ne može samostalno interpretirati, niti uz pomoć nastavnika. Argumentira površno i nesigurno te je nejasan u iznošenju gradiva. * Zna navesti pojmove, odnose (fizikalno-biološke, uzročno-posljedične) prirodnih pojava i uloge čovjeka u njima. * Razlikuje pojmove i odnose od drugih srodnih pojmova. | * Skromne radne sposobnosti, potrebna stalna pomoć i navođenje učitelja. * Zadatke obavlja sporo, nesigurno, slabo surađuje u grupi. * Zadovoljava se djelomičnim rezultatima. | * Učenika je potrebno poticati na pažnju i posebno ga motivirati za rad. * Ravnodušan prema prirodi, okolišu i vlastitom tijelu, bez vidljivog pozitivnog ili negativnog odnosa. |
| **DOBAR (3)** | * Učenik reproducira i prepoznaje temeljne pojmove. Razumije sadržaj, ali je površan u njegovoj primjeni. Sadržaj može obrazložiti koristeći zadane primjere, ali uz intervenciju nastavnika. Samostalno rješava jednostavne probleme i zadatke. Ponekad griješi prilikom samostalnog rješavanja složenijih problema. Povezuje podatke prikazane na slikama ili u tablicama ali ih interpretira uz pomoć nastavnika. Jasno izlaže sadržaj, ali je nejasan u argumentiranju. * Donekle shvaća pojmove, odnose (fizikalno-biološke, uzročno-posljedične) prirodnih pojava i uloge čovjeka u njima. * Zna navesti naučeno, no bez jače povezanosti primjera i definicija. | * Uzučiteljevupomoć uspjevariješitijednostavnijezadatke, povremenosezalaže, površanibrzoplet, pajeuradupotrebanpoticajikontrola. * Bilješke neredovite i nepotpune. | * Na prosječnoj razini. * Prosječna razina interesa za prirodu, vlastiti okoliš i poznavanje građe tijela i vlastito zdravlje. |
| **VRLO DOBAR**  **(4)** | * Reproducira i razumije obrađeni nastavni sadržaj. Poznaje temeljne pojmove, u stanju je nadograđivati stečena znanja. Sadržaj obrazlaže uglavnom samostalno, koristi zadane primjere i samostalno rješava probleme i zadatke. Povezuje zadane podatke, tek se rijetko ne snalazi u složenim problemima i zadatcima, ali nije samostalan u povezivanju sadržaja prirode sa sadržajima drugih nastavnih predmeta i nije samostalan u prenošenju znanja drugima. Nesigurno argumentira. * U većoj mjeri shvaća pojmove, odnose (fizikalno-biološke, uzročno-posljedične) prirodnih pojava i uloge čovjeka u njima. * Svoje znanje potkrepljuje naučenim primjerima (udžbenik, vježbenica, bilježnica). | * Samostalan, aktivan i ustrajan, premda ponekad nesiguran i sporiji u radu. * Redovite i potpune bilješke, ima smisla za grupni rad. | * Radne navike su razvijene, ali ne pokazuje posebno zanimanje za predmet. * Iako je interes uočljiv nedostaje upornosti i sistematičnosti u provođenju pozitivnih oblika ponašanja. |
| **ODLIČAN (5)** | * Reproducira, razumije, nadograđuje stečena znanja. Samostalno obrazlaže sadržaj navodeći i vlastite primjere (tv i radio emisije,novinski članci, neposredno iskustvo...), rješava i složene probleme i zadatke. Povezuje podatke , korelira stečena znanja sa sadržajima drugih predmeta. Može prenositi svoja znanja drugima te sigurno i jasno izlaže vlastitu argumentaciju. * Potpuno shvaća pojmove, odnose (fizikalno-biološke, uzročno-posljedične) prirodnih pojava i uloge čovjeka u njima. | * Samostalan, precizan i uredan u radu. * Proširuje znanja dodatnom literaturom. * Ima smisla za timski rad, vrlo aktivan i poduzetan, potiče   druge na aktivnost.   * Bilješke točne, potpune i redovite. | * Izrazito zanimanje za predmet i sve oblike rada u njemu.Vrlo marljivo i ustrajno radi. Daje poticaj drugima. * Na najvišoj razini: u školi i izvan nje pokazuje izrazito zanimanje za ekologiju i naglašenu brigu za okoliš kao i za svoje zdravlje te zdravlje svojih bližnjih. |

**Elementi ocjenjivanja, načini i postupci vrednovanja pismenih provjera znanja**

Ocjena odličan ( 5 ) – ( 90 % - 100 % )

Ocjena vrlo dobar ( 4 ) – ( 76 % - 89 % )

Ocjena dobar ( 3 ) - ( 60 % - 75 % )

Ocjena dovoljan ( 2 ) – ( 50 % - 59% )

Ocjena nedovoljan ( 1 ) – ispod 50 % riješenosti pismene provjere

**Usmeno provjeravanje**

Pod usmenim provjeravanjem podrazumijevaju se svi usmeni oblici provjere postignute razine kompetencija učenika koji rezultiraju ocjenom. Usmeni se oblici provjere provode kontinuirano tijekom nastavne godine, u pravilu poslije obrađenih i uvježbanih nastavnih sadržaja.

Usmeno provjeravanje i ocjenjivanje učenika može se provoditi na svakom nastavnome satu bez obveze najave.

**DOMAĆA ZADAĆA**

Učenik treba redovito pisati domaću zadaću, ukoliko zadaću nije napisao/la bit će ocijenjen nedovoljnom ocjenom (1).

**Kriterije za ocjenjivanje plakata i prezentacija u PowerPointu**

|  |  |  |  |  |  |
| --- | --- | --- | --- | --- | --- |
|  | **5** | **4** | **3** | **2** | **1** |
| **JASNOĆA PORUKE**  **KVALITETA SADRŽAJA** | Cilj i svrha jasno i precizno izloženi.  Sadržaj visoke razine, tehnički dotjeran, zanimljiv i jasan. | Sadrži sve elemente. Nije potpuno postignuta jasnoća cilja.  Razrada problema na visokoj razini, ali neprilagođeno široj javnosti. Ne pobuđuje osobito zanimanje publike. | Djelomično jasna poruka.  Pristup dobar. Obrada podataka nedovoljno atraktivna. | Otežano praćenje naznačene poruke.  Niska razina. Ne pobuđuje interes promatrača. | Nerazumljiva poruka.  Preniska razina obrade sadržaja. Sadrži opće pojmove, nema dubine ili ne sadrži relevantne (valjane podatke). |
| **KREATIVNOST** | Kreativnost maksimalno vizualno prepoznatljiva. Estetski dotjeran. Poruka, tekst, boje i izbor slova u službi su sadržaja. | Kreativan, ali traži doradu u estetskom izgledu. Vizualno nedovoljno prepoznatljiv. | Nedovoljno zanimljiv. Nije posve pregledan i pobuđuje slab interes promatrača. | Vizualno neatraktivan. Loše izabrani tekstualni i slikovni prikazi. | Posve bez kreativnosti. Vizualno neprepoznatljiva poruka. |
| **IZGLED I PRIKLADNOST PRIKAZA** | Poruka jasna, dojmljiva, jezgrovita, vizualno pregledna.Lako se prati i bez prisustva autora.  U velikoj mjeri djeluje na svijest i formiranje stavova promatrača. | Poruka jasna, ali je estetski plakat nedovoljno atraktivan, sadrži previše detalja i nepregledan je.  Grafički dobro dizajniran uz manje estetske dorade. Može utjecati na svijest promatrača, ali ne trajno. | Poruka relativno jasna, nepovezana. Slabo je uočljiva, plakat je nepregledan i ne pobuđuje zanimanje promatrača.  Slike dobro odabrane, ali sadrži nedovoljno objašnjenje poruke. Ne djeluje na promatrača tako da bi mu probudila svijest ili formirala stav. | Poruka postoji, ali se razumije uz napor promatrača. Djeluje nepovezano, može se pratiti tek uz pomoć autora.  Slike djelomično točne i odgovaraju sadržaju. Otežano se prati poruka i ne ostavlja dublju impresiju na promatrača. | Poruka nevidljiva. Sadržaj plakata nije jasan. Estetski i vizualno nerazumljive kombinacije slika i teksta.  Slike nisu dobro odabrane.Nejasni su, neprilagođeni osnovnoj poruci ili nisu valjani. |
| **PRIMJENA**  **(IZLAGANJE)** | Gradivo u potpunosti povezuje i spretno primjenjuje. Izlaže i odgovara na pitanja samostalno, koncizno, točno i jasno. | Gradivo povezuje i povremeno primjenjuje. Izlaganje je samostalno i povezano. Reproducira uobičajene primjere primjene, ali se ne uspijeva snaći u nekim drugim primjerima. | Gradivo u djelomično povezuje i rijetko primjenjuje, ali reproducira primjere primjene. Pri izlaganju nije potpuno samostalan, pomaže se pripremljenim sažetkom. | Gradivo slabo povezuje i ne primjenjuje u novim situacijama, već samo reproducira primjere primjene. Izlaže nesigurno, nije samostalan u izlaganju, potrebna je pomoć pri izlaganju. | Gradivo ne povezuje i ne primjenjuje, niti reproducira primjere primjene. Izlaže nepovezano, sve čita s plakata ili prezentacije. |

**Nepredavanje plakata i/ili prezentacije u PowerPointu ocjenjuje se ocjenom nedovoljan (1).**

**Praćenje učenika uključuje zabilješke u imeniku i bilježnici učitelja koje utječu na zaključnu ocjenu, a odnose se na odnos učenika prema radu na satu te redovitost i savjesnost u radu i učenju: bilježnica (zabilješke s ploče); radna bilježnica (redovito rješavanje zadataka); pisanje domaće zadaće; aktivnost na satu; rad u grupi.**

**Radna bilježnica i školska bilježnica**

**Ne davanjem odgovora na pitanja iz radne bilježnice te ne pisanjem u bilježnicu učenik se ocjenjuje negativnom ocjenom (1).**

**Kriterij ocjenjivanja: opseg riješenosti, laka čitljivost, točnost, urednost**.